Süleyman Demirel
Store norske leksikon,Historie,Verdens historie og samtidshistorie,Asia,Tyrkias historie,Tyrkias samtidshistorie
Süleyman Demirel var en tyrkisk konservativ politiker. Han var Tyrkias president i perioden 1993–2000, og statsminister fem ganger: 1965–1971, 1975–1977, 1977, 1979–1980 og 1991–1993.
Demirel var formann i det moderate partiet Adalet Partisi fra 1964 til det ble oppløst i 1981. I 1987 grunnla han det konservative partiet DYP. I 1980-årene ble han flere ganger fengslet under militærstyret; i årene 1983–1987 utelukket fra politisk aktivitet. Som statsminister ble han valgt til president i 1993 ved den daværende president Turgut Özals død. Demirel stilte ikke til gjenvalg i 2000. Les mer i Store norske leksikon presidenter i Tyrkia statsministre i Tyrkia Tyrkias politiske system Tyrkias historie